Μαρσέλο Τορκουάτο δε Αλβεάρ

Ο Μάξιμο Μαρσέλο Τορκουάτο δε Αλβεάρ Πατσέκο () γνωστότερος ως Μαρσέλο Τορκουάτο δε Αλβεάρ (4 Οκτωβρίου 1868, Μπουένος Άιρες - 23 Μαρτίου 1942, Δον Τορκουάτο), ήταν Αργεντινός πολιτικός που εξελέγη Πρόεδρος του Έθνους μεταξύ 12 Οκτωβρίου 1922 και 12 Οκτωβρίου 1928. Ήταν ο ηγέτης της Ριζοσπαστικής Πολιτικής Ένωσης (Unión Cívica Radical), σε αντιδιαστολή με τη χαρισματική φιγούρα του Ιπόλιτο Ιριγόγιεν.

 Βιογραφία 
Γεννήθηκε στις 4 Οκτωβρίου 1868 στο Μπουένος Άιρες. Εγγονός του στρατηγού Κάρλος Μαρία δε Αλβεάρ και γιος του πρώτου εντεταλμένου του Μπουένος Άιρες, Τορκουάτο δε Αλβεάρ, ο Μαρσέλο Τορκουάτο δε Αλβέαρ ανήκε στην αριστοκρατία της πόλης του Μπουένος Άιρες και δεν προσπάθησε ποτέ να το κρύψει, γεγονός που τον διαφοροποιούσε από τον λαϊκό χαρακτήρα του αντιπάλου του Ιριγκόγιεν. Παντρεύτηκε την τραγουδίστρια της όπερας Ρεγγίνα Πατσίνι.

Κατά τη διάρκεια της κυβέρνησής του (1922-1928), η οικονομία της Αργεντινής έφτασε στην πιο ευημερούσα κατάσταση στην ιστορία της. Μετά την ανατροπή του Ιριγόγιεν μετά το πραξικόπημα του 1930, ανέλαβε τον έλεγχο του κόμματός του και την ανεπιτυχή αντιπολίτευση στις κυβερνήσεις της διαβόητης δεκαετίας, συμπεριλαμβανομένης της αποτυχημένης επανάστασης του 1932, η οποία οδήγησε στην κράτηση και στη συνέχεια στην εξορία του Αλβέαρ στην Ευρώπη. Επέστρεψε και έθεσε εκ νέου υποψηφιότητα για την προεδρία στις εκλογές του 1937, αλλά έπεσε θύμα αυτού που τότε ήταν γνωστό ως πατριωτική απάτη.

Πέθανε στις 23 Μαρτίου 1942 σε ηλικία 73 ετών. Η σύζυγός του πέθανε σε ηλικία 94 ετών το 1965.

 Παραπομπές 

Κατηγορία:Απόφοιτοι του Πανεπιστημίου του Μπουένος Άιρες
Κατηγορία:Αργεντινοί πολιτικοί
Κατηγορία:Πρόεδροι της Αργεντινής